open-index/open-wikipedia-markdown huggingface dataset:
ஆலன் ஜோ. பார்டு

**ஆலன் யோசப் பார்டு** (*Allen Joseph Bard*, 18 திசம்பர் 1933 – 11 பெப்ரவரி 2024) ஓர் அமெரிக்க வேதியியலாளர். இவர் ஆசுட்டீனில் உள்ள டெக்சாசு பல்கலைக்கழக மின்வேதியியல் மைய இயக்குநரும் ஏக்கர்மேன்-வெல்ச் உயராய்வுக் கட்டில் வேதியியல் பேராசிரியரும் ஆவார். இவர் மின்வேதி அலகீட்டு நுண்ணோக்கியின் கண்டுபிடிப்பாளரும் மின்வேதி ஒளிர்வின் இணைக் கண்டுபிடிப்பாளரும் ஆவார். குறைக்கடத்தி மின்வாயிகள் சார்ந்த ஒளிமின் வேதியியல் ஆய்வுக்கு முதன்மையான பங்களிப்பைச் செய்துள்ளார். இவர் ஒரு துறைநூலின் இணையாசிரியரும் ஆவார்.

## இளம்பருவமும் கல்வியும்
ஆலன் ஜோ. பார்டு 1933 திசம்பர் 18இல் நியூயார்க் நகரத்தில் பிறந்தார். இவர் பிராங்சு அறிவியல் உயர்நிலைப்பள்ளியில் பயின்றார். நியூயார்க் நகரக் கலூரியில் 1955இல் பட்டம் பெற்றார். பிறகு இவர் ஆர்வார்டு பல்கலைக்கழகத்தில் சேர்ந்து 1956இல் முதுவர் பட்டமும் 1958இல் முனைவர்ப்பட்டமும் பெற்றார்.

## சொந்த வாழ்க்கை
இவர் பிரான் பார்டைத் திருமணம் செய்து கொண்டார். இவர்களுக்கு எட், சாரா என இருமக்கள் உண்டு. அலெக்சு, மாரி, இரேச்சல், ட்ய்லான் என நான்கு பேரன், பேத்திகள் உள்ளனர்.

## விருதுகள்
இவர் 2002இல் பிரீசுட்லீ விருதைப் பெற்றார். மேலும் 2008இல் வேதியியலுக்கான வுல்ஃப் விருதினைப் பெற்றார். இவர் அமெரிக்கக் கலை, அறிவியல் கல்விக்கழகத்தில் 1990இல் ஆய்வு உறுப்பினராகத் தேர்ந்தெடுக்கப்பட்டார்.  1982இல் தேசிய அறிவியல் கல்விக்கழக உறுப்பினராகத் தேர்வு செய்யப்பட்டார்.

## மேற்கோள்கள்

## வெளி இணைப்புகள்
* Center for Electrochemistry at UT
* The Bard Group at UT
* "Goodenough, Bard Win National Medals of Science"

பகுப்பு:1933 பிறப்புகள்
பகுப்பு:2024 இறப்புகள்
பகுப்பு:அமெரிக்க வேதியியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
கட்டளை (திரைப்படம்)

**கட்டளை** (*Kattalai*) 1993ஆவது ஆண்டில் லியாகத் அலிகான் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், பானுப்ரியா ஆகியோர் முக்கிய கதாபாத்திரங்களில் நடித்த இத்திரைப்படத்திற்கு இளையராஜா இசையமைத்திருந்தார். இப்படம் வால்டர் வெற்றிவேல் திரைப்படத்தின் வெற்றியைத் தொடர்ந்து வெளியானது.

## நடிகர்கள்
* சத்யராஜ்
* பானுப்ரியா
* ஆனந்தராஜ்
* ஆர். சுந்தர்ராஜன்

## பாடல்கள்
இளையராஜா இசையமைத்த இத்திரைப்படத்தில் இடம்பெற்ற பாடல்களை கவிஞர் வாலி எழுதியிருந்தார்.

## மேற்கோள்கள்

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:ஆனந்த் ராஜ் நடித்த திரைப்படங்கள்
கைலாசவடிவு சிவன்

**கைலாசவடிவு சிவன்** (*Kailasavadivoo Sivan*) என்பவர் இந்திய விண்வெளித் துறையின் அறிவியலாளர் ஆவார். விக்ரம் சாராபாய் விண்வெளி நடுவத்தின் இயக்குநராக 2015 ஆம் ஆண்டு சூன் முதல் நாளிலிருந்து பொறுப்பேற்றுள்ளார். பி .எஸ். எல். வி திட்டத்தில் முக்கியப் பணி ஆற்றினார். கடந்த 33 ஆண்டுகளாக இந்தியாவிலிருந்து ஏவப்பட்ட செயற்கைக் கோள்களில் சிவனின் பங்களிப்பு இருந்தது.  ராக்கட்டின்  அமைப்பு  தொடர்பாக  **சித்தாரா** என்னும் பெயரில் மென்பொருளை உருவாக்கினார். இந்திய விண்வெளி ஆய்வு மையத்தின் தலைவராக 2018 சனவரி 12 ஆம் தேதியில் பதவியேற்றார்.

## இளமைக் காலம்

சிவனின் சொந்த ஊர்  நாகர்கோவிலுக்கு அண்மையில் உள்ள வல்லங்குமாரவிளை என்னும் சிற்றூர் ஆகும். தமிழ் வழியில்  பள்ளிக் கல்வியை கற்ற இவர் கணினியில் இளம் அறிவியல் பட்டமும் பின்னர் சென்னையில் உள்ள எம் ஐ டி யில் ஏரோநாட்டிகல் பொறியியலும் படித்தார். பெங்களுரில் இந்தியன் அறிவியல் நிறுவனத்தில் முதுஅறிவியல் பட்டம் பெற்றார்.  2006 ஆம் ஆண்டில் மும்பை இந்திய தொழில் நுட்பக் கழகத்தில் விண்வெளிப் பொறியியலில் முனைவர் பட்டம் பெற்றார். 1982 ஆம் ஆண்டில் இந்திய விண்வெளி ஆராய்ச்சி நிறுவனத்தில் முதன்முதலாகப்
பணியில் சேர்ந்தார்.

## விருதுகள்
* ஸ்ரீ ஹரி ஓம் அசிரம் பிரடிட் டாக்டர் விக்ரம் சாரா பாய் ஆய்வு விருது (1999)
* இந்திய விண்வெளி ஆய்வு நிறுவனம் மெரிட் விருது (2007)
* டாக்டர் பிரன் ராய் விண்வெளி அறிவியல் விருது (2011)
* மதிப்புமிகு அலும்னஸ் விருது (எம்.ஐ.தி. அலும்னஸ் கழகம்) (2013)
* சத்தியபாமா பல்கலைக் கழக அறிவியல் முனைவர் விருது (2014)
* ஆனந்த விகடன் "டாப் 10" மனிதர்கள் விருது, 2016)
* அப்துல் கலாம் விருது (தமிழக அரசால் வழங்கப்படும் விருது)

## மேற்கோள்கள்

பகுப்பு:தமிழ் அறிவியலாளர்கள்
பகுப்பு:வாழும் மக்கள்
பகுப்பு:தமிழ் பொறியியலாளர்கள்
பகுப்பு:1958 பிறப்புகள்
பகுப்பு:கன்னியாகுமரி மாவட்ட மக்கள்
கல்யாண் சந்திப்பு தொடருந்து நிலையம்

**கல்யாண் சந்திப்பு தொடருந்து நிலையம்**, மகாராஷ்டிராவில் உள்ள கல்யாணில் உள்ளது. இது மத்திய ரயில்வேயின் கட்டுப்பாட்டில் உள்ளது. மும்பையில் இருந்து 54 கி.மீ தொலைவில் அமைந்துள்ளது. இது மும்பை புறநகர் ரயில்வேயில் உள்ள முக்கியமான நிலையங்களுள் ஒன்றாகும்.

## தொடர்வண்டிகள்
இதன் வழியாக செல்லும் அனைத்து விரைவுவண்டிகளும் இங்கு நின்று செல்லும்.

## படங்கள்

File:Kalyan Junction station.jpg|கல்யாண் சந்திப்பு
File:Kalyan Junction railway station - Platformboard.jpg|நடைமேடையில் உள்ள பலகை


## சான்றுகள்

## மேற்கோள்கள்

பகுப்பு:மகாராட்டிரத் தொடருந்து நிலையங்கள்
யாத்கிர் தொடருந்து நிலையம்

யாத்கிர் தொடருந்து நிலையம், கர்நாடகத்தின் யாத்கிர் மாவட்டத்தில் உள்ள யாத்கிரில் உள்ளது.. இதை யாதகிரி (ಯಾದಗಿರಿ) என்று கன்னடத்தில் அழைப்பர். இதன் நிலையக் குறியீடு YG ஆகும்.

## சான்றுகள்

பகுப்பு:யாத்கிர் மாவட்டம்
பகுப்பு:கர்நாடகத் தொடருந்து நிலையங்கள்
கோமரங்கடவல பிரதேச செயலாளர் பிரிவு

**கோமரங்கடவல பிரதேச செயலாளர் பிரிவு** (*Gomarankadawala Divisional Secretariat*) திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் பதவிசிறீபுர பிரதேச செயலாளர் பிரிவும், மேற்கு எல்லையை அண்டி அனுராதபுரம் மாவட்டமும், கிழக்கில் குச்சவெளி பிரதேச செயலாளர் பிரிவும், தெற்கில்  மொரவெவ பிரதேச செயலாளர் பிரிவும் அமைந்துள்ளன. 288 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 10 கிராம அலுவலர் பிரிவுகள் உள்ளன.

2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 7,339 ஆகும். எறத்தாழ முழுவதும் சிங்களவர்களையே கொண்ட இப்பிரிவில், ஒரு முசுலிமும், 25 இலங்கைத் தமிழரும், 7,313 சிங்களவரும் வாழ்கின்றனர். திருகோணமலை மாவட்டத்தில் உள்ள குறைவான மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 25 பேர்.
## இதனையும் காண்க
* கோமரங்கடவலை கல்வெட்டு
## மேற்கோள்கள்

பகுப்பு:திருகோணமலை மாவட்டப் பிரதேச செயலாளர் பிரிவுகள்
கிண்ணியா பிரதேச செயலாளர் பிரிவு

**கிண்ணியா பிரதேச செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் நகரமும், சூழலும் பிரதேச செயலாளர் பிரிவும், மேற்கு எல்லையை அண்டி தம்பலகாமம், கந்தளாய் ஆகிய பிரதேச செயலாளர் பிரிவுகளும், கிழக்கில் மூதூர் பிரதேச செயலாளர் பிரிவும், தெற்கில்  கந்தளாய் பிரதேச செயலாளர் பிரிவும் அமைந்துள்ளன. 165 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 31 கிராம அலுவலர் பிரிவுகள் உள்ளன.

2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 64,451 ஆகும். பெரும்பான்மை முசுலிம்களைக் கொண்ட இப்பிரிவில், 58,447 முசுலிம்களும், 2,522 இலங்கைத் தமிழரும், 19 சிங்களவரும், 3,445 இந்திய வம்சாவளித் தமிழரும் வாழ்கின்றனர். திருகோணமலை மாவட்டத்தில் கூடிய மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 391 பேர்.

பகுப்பு:திருகோணமலை மாவட்டப் பிரதேச செயலாளர் பிரிவுகள்
மொரவெவ பிரதேச செயலாளர் பிரிவு

**மொரவெவ பிரதேச செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் கொமரங்கடவெல பிரதேச செயலாளர் பிரிவும், மேற்கு எல்லையை அண்டி அனுராதபுர மாவட்டமும், கிழக்கில் குச்சவெளி, நகரமும் சூழலும் பிரதேச செயலாளர் பிரிவுகளும், தெற்கில்  தம்பலகாமம் பிரதேச செயலாளர் பிரிவும் அமைந்துள்ளன. 329 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 10 கிராம அலுவலர் பிரிவுகள் உள்ளன.

2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 7,946 ஆகும். பெரும்பான்மை சிங்களவர்களைக் கொண்ட இப்பிரிவில், 1,300 முசுலிம்களும், 888 இலங்கைத் தமிழரும், 5,750 சிங்களவரும், 3 இந்திய வம்சாவளித் தமிழரும் வாழ்கின்றனர். திருகோணமலை மாவட்டத்தில் மிகக்குறைந்த மக்கள் அடர்த்தி கொண்ட பிரதேச செயலாளர் பிரிவான இப்பிரிவின் மக்கள் அடர்த்தி சதுர கிலோமீட்டருக்கு 24 பேர் மட்டுமே.

பகுப்பு:திருகோணமலை மாவட்டப் பிரதேச செயலாளர் பிரிவுகள்
பாம்பெர்கெர் மறுசீராக்கல் வினை

**பாம்பெர்கெர் மறுசீராக்கல் வினை** *( Bamberger rearrangement)* என்பது N- பீனைல் ஐதராக்சிலமைன்கள் வலிமையான நீர்த்த அமிலங்களுடன் ஈடுபடும் ஒரு வகை வேதிவினையாகும். இவ்வினையின் போது அவை மறுசீரமைப்பு அடைந்து 4 – அமினோபீனால்களைத் தருகின்றன. இவ்வினையை செருமன் வேதியியலாளர் யூகென் பாம்பெர்கெர் (1857 – 1952) கண்டறிந்த காரணத்தால் அவர் பெயரால் அழைக்கப்படுகிறது.

நைட்ரோ பென்சீன்களை  ரோடியம் அல்லது துத்தநாகத்தைப் பயன்படுத்தி ஒடுக்க வினைக்கு உட்படுத்தும் தொகுப்பு வினையின் மூலம் N- பீனைல் ஐதராக்சிலமைன்கள் தயாரிக்கப்படுகின்றன

## வினைவழி முறை

பாம்பெர்கெர் மறுசீராக்கல் வினைக்கான வினைவழிமுறையின் முதல்படிநிலை N- பீனைல் ஐதராக்சிலமைனின் ஒருபுரோட்டானேற்ற வினையில் **1** தொடங்குகிறது. N- புரோட்டானேற்றம் நடைபெறல் அனுகூலமாக இருந்தாலும் உற்பத்தி எதுவும் அங்கு நிகழ்வதில்லை. **2** எனவே ஆக்சிசன் அணு O புரோட்டானேற்றம் அடைந்து **3** இதனால் நைட்ரீனியம் அயனி உருவாகிறது. **4**  இந்த இடைநிலை அயனி மின்னணு மிகுபொருளான தண்ணீருடன் வினைபுரிந்து தேவையான 4 – அமினோபீனால் உருவாகிறது **5**
.

## மேற்கோள்கள்

## இவற்றையும் காண்க

*பிரைடல் கிராப்ட் அல்கைலேற்றம் ( கிட்டத்தட்ட சமமான வினை)
**ஆஃப்மான் - மார்டியசு மறுசீராக்கல் வினை
**பிரைசு மறு சீராக்கல் வினை
**பிசர் - எப்பு மறுசீராக்கல் வினை

பகுப்பு:மறுசீராக்கல் வினைகள்
பகுப்பு:பெயர் வினைகள்
கந்தளாய் பிரதேச செயலாளர் பிரிவு

**கந்தளாய் பிரதேச செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் தம்பலகாமம், கிண்ணியா ஆகிய பிரதேச செயலாளர் பிரிவுகளும், மேற்கு எல்லையை அண்டி அனுராதபுரம் மாவட்டமும், கிழக்கில் சேருவிலை பிரதேச செயலாளர் பிரிவும், தெற்கில்  பொலநறுவை மாவட்டமும் அமைந்துள்ளன. 404 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 23 கிராம அலுவலர் பிரிவுகள் உள்ளன.

2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 46,641 ஆகும். பெரும்பான்மை சிங்களவர்களைக் கொண்ட இப்பிரிவில், 5,108 முசுலிம்களும், 1,534 இலங்கைத் தமிழரும், 37,448 சிங்களவரும், 2,478 இந்திய வம்சாவளித் தமிழரும் வாழ்கின்றனர். திருகோணமலை மாவட்டத்தில் மிதமான மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 115 பேர்.

## மேற்கோள்கள்

பகுப்பு:திருகோணமலை மாவட்டப் பிரதேச செயலாளர் பிரிவுகள்
மூதூர் பிரதேச செயலாளர் பிரிவு

மூதூர் பிரதேச **செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் திருகோணமலை குடாவும், மேற்கு எல்லையை அண்டி கிண்ணியா, சேருவிலை ஆகிய பிரதேச செயலாளர் பிரிவுகளும், கிழக்கில் இந்துப் பெருங்கடலும், தெற்கில்  சேருவிலை பிரதேச செயலாளர் பிரிவும் அமைந்துள்ளன. 195 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 42 கிராம அலுவலர் பிரிவுகள் உள்ளன.

2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 56,379 ஆகும். பெரும்பான்மை முசுலிம்களைக் கொண்ட இப்பிரிவில், 34,984 முசுலிம்களும், 20,935 இலங்கைத் தமிழரும், 444 சிங்களவரும், 4 இந்திய வம்சாவளித் தமிழரும் வாழ்கின்றனர். திருகோணமலை மாவட்டத்தில் கூடிய மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 289 பேர்.

பகுப்பு:திருகோணமலை மாவட்டப் பிரதேச செயலாளர் பிரிவுகள்
பகுப்பு:மூதூர்
சேருவிலை பிரதேச செயலாளர் பிரிவு

**சேருவில் பிரதேச செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் மூதூர் பிரதேச செயலாளர் பிரிவும், மேற்கு எல்லையை அண்டி கந்தளாய் பிரதேச செயலாளர் பிரிவும், கிழக்கில் ஈச்சிலம்பத்தை பிரதேச செயலாளர் பிரிவும், இந்துப் பெருங்கடலும், தெற்கில்  பொலநறுவை மாவட்டமும் அமைந்துள்ளன. 311 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 17 கிராம அலுவலர் பிரிவுகள் உள்ளன.

2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 13,546 ஆகும். பெரும்பான்மை சிங்களவர்களைக் கொண்ட இப்பிரிவில், 2,426 முசுலிம்களும், 1,816 இலங்கைத் தமிழரும், 9,293 சிங்களவரும், 3 இந்திய வம்சாவளித் தமிழரும் வாழ்கின்றனர். திருகோணமலை மாவட்டத்தில் குறைவான மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 44 பேர்.

பகுப்பு:திருகோணமலை மாவட்டப் பிரதேச செயலாளர் பிரிவுகள்
உரோச்சட்டர் தேவாலயம்

thumb|உரோச்சட்டர் தேவாலயம் - வடமேற்குப் பக்கத்திலிருந்து
**உரோச்சட்டர் தேவாலயம்** (*Rochester Cathedral*) என்பது கென்ட் மாவட்டத்தில் உள்ள இங்கிலாந்தின் இரண்டாவது மிகப் பழமையான தேவாலயம் ஆகும். இது கி.பி. 604 இல் யூஃது ஆயரால் நிறுவப்பட்டது. தற்போதைய ஆலயத்தின் வேலைப்பாடுகள் கி.பி. 1080 இல் பிரெஞ்சுத் துறவி குண்டல்ப் அவர்களின் காலத்திலிருந்தே துவங்கப்பட்டுள்ளது. நார்மன் கட்டிடக்கலையில் அமைக்கப்பட்ட ஆலயத்தின் நடுக்கூடம், நிலவரை, ரோமானிய வழிப்பாணியில் அமைந்த கட்டிட முகப்பும் இவ்வாலயத்தின் சிறப்பம்சங்கள். பின்னர் தோன்றிய கோதிக் கட்டிடக்கலையும் இவ்வாலயத்தை அழகுபடுத்தியுள்ளது. இவ்வாலயத்தினுள் அமைந்துள்ள நூலகத்தின் முதன்மை வாயிற்கதவு (முன்னனுமதி பெற்றே பார்க்க முடியும்) 14 ஆம் நூற்றாண்டில் எழுப்பப்பட்ட இங்கிலாந்தின் சில பழமையானக் கதவுகளில் ஒன்று. டெஃடுசு ரோஃப்பின்சசு என்ற மிகப்பழமையான ஆங்கில சட்ட நூல், இங்குள்ள துறவிகளாலே எழுதப்பட்டது.

## வரலாறு
கி.பி. 42 இல் உரோமானியர்கள், உரோச்சட்டர் பகுதிகளை தங்கள் கட்டுபாட்டில் கொண்டுவந்து, துரோபிரிவே என்று பெயரிட்டனர். கி.பி. 407 இல் உரோமானியர்கள் வெளியேறிய பின்னர் நிலவிய குழப்ப நிலையை பயன்படுத்தி, சூட்டுகள், கென்ட் கடற்கரை வழியாக மெட்வே பகுதிக்குள் நுழைந்தனர். பின்னர் அய்லஃசபோர்ட் என்ற இடத்தில் பிரித்தானியர்களை தோற்கடித்து, மேற்கு கென்டில் இருந்த சாக்சன்களுடன் இணைத்து கென்ட் இராச்சியத்தை நிறுவினர். இதன் பின்னர் உரோச்சட்டரை சுற்றிய பகுதிகள் செஃடர்வரா லாதே (*lathe of Cesterwara*) என்று அழைக்கப்பட்டது.

கி.பி. 604 இல், கேன்டர்பரி பேராயர் அகுத்தினார், உரோச்சட்டரில் ஒரு பேராலயத்தை எழுப்பும் பணிக்காக இறைப்பணியாளர் யூஃதுவை அனுப்பினார். இதற்கான நிலத்தை கென்ட் இராச்சியத்தின் மன்னர் ஏத்தல்பர்ட் வழங்கினார். பின்னர் அகுத்தினார் யூஃதுவை உரோச்சட்டரின் முதல் ஆயராக நியமித்தார்.

நோர்மானியர்களின் படையெடுப்பிற்குப் பின்னர் கி.பி. 1077 இல் உரோச்சட்டர் ஆயராக குண்டல்ப் பொறுப்பேற்றார். கி.பி. 1080 இல், சுமார் 450 வருடம் பழமையான உரோச்சட்டர் ஆலயத்தின் கிழக்குப் பகுதியில், புதிய ஆலயத்தை எழுப்பி புனித அந்திரேயா திருத்தூதருக்காய் அர்ப்பணித்தார். கி.பி. 1130 இல் ஆலயத்தின் பணிகள் நிறைவடைந்தது.

கி.பி. 1137 இல் நிகழ்ந்த தீவிபத்தில் உரோச்சட்டர் பேராலயம் பெரிதும் சேதமடைந்தது.

கி.பி. 1227 இல் நோர்மானியர்களால் அமைக்கப்பட்ட பாடகர்கள் இருக்கையிடம் புதுப்பிக்கப்பட்டது. கி.பி. 1343 இல், ஆயர் கமோ தி கைத் (*Hamo de Hythe*) ஆலய கோபுரத்தை உயர்த்தி, நான்கு மணிகளைத் தொங்கவிட்டார்.

## மேற்கோள்கள்

## வெளியிணைப்புகள்
# உரோச்சட்டர் தேவாலயம் - மெய்நிகர் சுற்றுலா 
பகுப்பு:இங்கிலாந்துக் கிறித்தவக் கோவில்கள்
உரோச்சட்டர் கோட்டை

thumb|உரோச்சட்டர் கோட்டை, கென்ட்
**உரோச்சட்டர் கோட்டை** (*Rochester Castle*) இங்கிலாந்தின் கென்ட் மாவட்டத்தில் அமைந்துள்ள மெட்வே பகுதியில் உள்ள உரோச்சட்டர் எனும் சிற்றூரில் அமைந்துள்ளது. இது இங்கிலாந்தின் மிகவும் உயரமான நார்மன் கட்டடக்கலையில் கட்டப்பட்ட நார்மன் அரண் ஆகும். இது உரோமைப் பேரரசின் இலண்டன் சுவர் கட்டும் காலத்தில் மெட்வே ஆற்றைக் கடக்கும் உரோமானியர்களைப் பாதுகாக்கக் கட்டப்பட்டது.

## மேற்கோள்கள்

## வெளியிணைப்புகள்

# உரோச்சட்டர் கோட்டை - ஆங்கிலேயப் பாரம்பரியங்கள் தளம்
# உரோச்சட்டர் கோட்டை - மெட்வே சுற்றுலாத் தகவல் தளம் 
# Gatehouse Gazetteer record of sources relating to Rochester Castle
# புகைப்படங்களும் முப்பரிமாணத் தரைத் தோற்றமும்

பகுப்பு:இங்கிலாந்தில் உள்ள கோட்டைகள்
கிறிஸ்டோபர் மக்கென்ட்லஸ்

**கிறித்தோபர் ஜான்சன் மக்கென்ட்லசு** (*Christopher Johnson McCandless*, 12 பெப்ரவரி 1968 - ஆகத்து 1992) அமெரிக்காவில் வாழ்ந்த ஒரு சாகசக்காரர் ஆவார். எளிய வாழ்க்கை வாழ்வதற்காக 1992ம் ஆண்டு ஏப்ரல் மாதத்தில் அலாஸ்காவிலுள்ள காட்டுப்பகுதிக்குத் தனியே சென்றார். நான்கு மாதங்களுக்குப் பிறகு அவருடைய உடல் டெனாலி தேசியப் பூங்காவில் சுஷனா ஆற்றின் கிழக்குக் கரையில் கண்டெடுக்கப்பட்டது.

மக்கென்ட்லஸ் பற்றிய ஒரு முழு நீள கட்டுரை தி நியூயார்க்கர் பத்திரிகையில் பிப்ரவரி 8, 1993 இதழில் வெளியானது. மக்கென்ட்லஸின் பயணத்தைப் பற்றிய கதையை 1996ல், ஜான் கிராகொயர் எனும் மலையேற்ற சாகசக்காரர் Into the Wild (இன் டு த வைல்ட் / காட்டுக்குள்) என்ற பெயரில் வெளியிட்டார். மக்கென்ட்லஸின் பயணத்தை அடிப்படையாகக் கொண்ட Into the Wild (இன் டு த வைல்ட் / காட்டுக்குள்) என்ற ஆங்கிலத் திரைப்படம் 2007ம் ஆண்டு வெளிவந்தது.

## மேற்கோள்கள்

பகுப்பு:அமெரிக்க நாடோடிகள்
பகுப்பு:1968 பிறப்புகள்
பகுப்பு:1992 இறப்புகள்
காதற்கடிதம்

**காதற்கடிதம்** (*Love letter*) என்பது காதல் உணர்வுகளை எழுத்து வடிவத்தில்  வெளிப்படுத்தி எழுதும் கடிதம் ஆகும். ஒருவர் தான் காதலிப்பவரிடம் இதனை நேரடியாகக் கொடுப்பார். அல்லது அஞ்சல் வழியாகவோ புறா மூலமாகவோ நண்பர் மூலமாகவோ அனுப்புவார். சில வேளைகளில் காதற்கடிதத்தை மறைவான ஓரிடத்தில் ஒளித்து வைத்து விடுவதுமுண்டு. முதன்முறையாகக் காதலைத் தெரிவிப்பதற்காக மட்டுமன்றி, மனைவிக்கோ காதலிக்கோ கூடக் காதற்கடிதத்தை எழுதுவதுண்டு. காதற்கடிதம் எழுதும் வழக்கம் தற்போது குறைந்து வருவதாகக் கூறப்படுகின்றது.

## திரைப்படங்களில்
* 1991ஆம் ஆண்டில் வெளிவந்த சேரன் பாண்டியன் என்ற திரைப்படத்தில் சௌந்தர்யன் எழுதிய *காதல் கடிதம் வரைந்தேன் உனக்கு* என்ற பாடல் இடம்பெற்றிருந்தது.
* 1992ஆம் ஆண்டில் வெளிவந்த குணா என்ற திரைப்படத்தில் காதலன், காதலிக்கான கடிதத்தைக் காதலியைக் கொண்டே எழுதுவிப்பதாக, *கண்மணி அன்போடு காதலன் நான் எழுதும் கடிதமே* என்ற பாடல் காட்சிப்படுத்தப்பட்டிருந்தது. இப்பாடலை வாலி எழுதியிருந்தார்.
* 1995ஆம் ஆண்டு வெளிவந்த தேவா என்ற திரைப்படத்தில் வாலி எழுதிய *ஒரு கடிதம் எழுதினேன் என் உயிரை அனுப்பினேன்* என்ற பாடல் இடம்பெற்றிருந்தது.
* 1999ஆம் ஆண்டு வெளிவந்த சோடி என்ற திரைப்படத்தில் வைரமுத்து எழுதிய *காதல் கடிதம் தீட்டவே மேகம் எல்லாம் காகிதம்* என்ற பாடல் இடம்பெற்றிருந்தது.
* 2008ஆம் ஆண்டு, காதல் கடிதம் என்ற பெயரில் ஒரு திரைப்படம் வெளியாகியது.
* 2010ஆம் ஆண்டு, 365 காதல் கடிதங்கள் என்ற பெயரில் ஒரு திரைப்படம் வெளியாகியது.
* 2013ஆம் ஆண்டு வெளிவந்த கண்ணா இலட்டு தின்ன ஆசையா என்ற திரைப்படத்தில் கானா பாலா எழுதிய *இலவு இலெற்றரு எழுத ஆசைப்பட்டேன்* என்ற பாடல் இடம்பெற்றிருந்தது.

## இதனையும் பார்க்க
* வேலன்டைன் நாள்

## மேற்கோள்கள்

## வெளியிணைப்புகள்

பகுப்பு:கடிதங்கள்
பகுப்பு:தொடர்பியல்
பகுப்பு:காதல்
டேவிட் பால்டிமோர்

**டேவிட் பால்டிமோர்** (*David Baltimore*, 7 மார்ச் 1938- 6 செப்டம்பர் 2025) ஓர் அமெரிக்க உயிரியலாளரும் பல்கலைக்கழக ஆட்சியாளரும் ஆவார். இவர் 1975 இல் மருத்துவம் அல்லது உடலியங்கியலுக்கான நோபல் பரிசு பெற்றார். 1997 முதல் 2006 வரை கலிபோர்னியா தொழில்நுட்ப நிறுவனத்தின் தலைவராக இருந்தார். இப்போது அங்கு தகைமைத் தலைவராகவும் இராபெர்ட் ஆந்திரூசு மிலிக்கன் கட்டில் உயிரியல் பேராசிரியராகவும் இருக்கிறார். இவர் 1990முதல் 1991வரை இராக்பெல்லெர் பல்கலைக்கழகத் தலைவராகவும் இருந்துள்ளார். 2007இல் அமெரிக்க அறிவியல் மேம்பாட்டுக்கழகத்தின் தலைவரானார். முனைவர் பால்டிமோர் உலக அறிவியலில் பெருந்தாக்கத்தை விளைவித்துள்ளார். குறிப்பாக நோயெதிர்ப்பியல், நச்சுயிரியல், புற்றுநோய் ஆய்வு, உயிரித் தொழில்நுட்பம், மீளிணைவு டி. என். ஏ. ஆய்வு ஆகிய புலங்களில் ஆய்வாளராகவும் ஆட்சியாளராகவும் கல்வியாளராகவும் அறிவியல் சார்ந்த பொதுக்கொள்கையாளராகவும் பெரும்பங்களித்துள்ளார். இவர் பல முனைவர்பட்ட, முதுமுனைவர்பட்ட மாணவர்களை வழிநடத்தியுள்ளார். இவர்களில் பலர் பல்வேறு புலங்களில் பெயர்பெற்ற ஆய்வாளர்களக உள்ளனர். நோபல் பரிசு மட்டுமன்றி, இவர் பல விருதுகளைப் பெற்றுள்ளார். 1999இல் தேசிய அறிவியல் பதக்கம் பெற்றார். இவர் தற்போது பரிந்துரையாளர் வாரியத்தில் இருக்கிறார்.

## இளம்பருவம்

### விருதுகளும் தகைமைகளும்
* வாரன் ஆல்பெர்ட் அறக்கட்டளைப் பரிசு (2000)
* தேசிய அறிவியல் பதக்கம் (1999)
* மருத்துவம் அல்லது உடலியங்கியலுக்கான நோபல் பரிசு (1975)
* அமெரிக்கக் கலை, அறிவியல் கல்விக்கழகத்தின் ஆய்வாளர் (1974)
* மூலக்கூற்று உயிரியலில் NAS விருது (1974)
* கெயிர்டினர் பன்னாட்டு விருது (1974)
* நச்சுயிரியலில் கசுத்தாவ் சுட்டெர்ன் விருது (1971)
* வாரன் மூவாண்டுப் பரிசு (1971)
* எலி லில்லி விருது, ஏமவியல், நுண்ணுயிரியலுக்கானது (1971)

## சொந்த வாழ்க்கை
பால்டிமோர் 1968இல் மரு. அலைசு எசு. ஃஉவாங்கை மணந்தார். இவர்களுக்கு ஒரு மகள் உண்டு.

## மேற்கோள்கள்

## வெளி இணைப்புகள்

* Caltech Biology Division Faculty member page 
* Baltimore Laboratory at Caltech site 
* Autobiography at Nobelprize.org
*David Baltimore's seminars: "Danger from the Wild: HIV, Can We Conquer It?" 
* Initial reports of ribonucleic acid-dependent DNA polymerase activity:

பகுப்பு:1938 பிறப்புகள்
பகுப்பு:2025 இறப்புகள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் மருத்துவப் பரிசு பெற்றவர்கள்
பகுப்பு:அமெரிக்க உயிரியலாளர்கள்
மன்னர் மானியம் (இந்தியா)

.
**மன்னர் மானியம்** (Privy Purse in India)  என்பது இந்திய விடுதலைக்கு முன்பு பிரித்தானிவின் இந்தியப் பேரரசின் கீழ், சுதேச சமஸ்தான மன்னர்களுக்கும், அவர்தம் வாரிசுகளுக்கும், இந்தியப் பிரிவினைக்குப்பின் இந்திய அரசால் ஆண்டுதோறும் வழங்கப்பட்ட உதவித் தொகையாகும்.   

மன்னர் மானியம் எனும் உதவித் தொகை வழங்குவது, இந்திய அரசியலமைப்பில் செய்த 26வது திருத்தத்தை, 1971ஆம் ஆண்டில் இந்திய நாடாளுமன்றத்தின் இரு அவைகளில் நிறைவேற்றிய பின்னர், இந்திய அரசால் நிறுத்தப்பட்டது.

## வரலாறு

இந்திய விடுதலைக்கு முன்னர் 1947இல் 560 சுதேச சமஸ்தானங்கள் ஆங்கிலேயே அரசுக்கு ஆண்டுதோறும் திறை செலுத்திக் கொண்டு, தத்தம் பகுதிகளை ஆட்சி செய்து கொண்டிருந்தன. அவற்றில் தமிழ்நாட்டில் புதுக்கோட்டை சமஸ்தானமும் ஒன்றாகும். 15 ஆகஸ்டு 1947இல் இந்திய விடுதலைக்குப் பின்னர், இந்திய அரசின் உள்துறை அமைச்சராக இருந்த சர்தார் வல்லபாய் படேலின் முயற்சியால் அனைத்து சுதேச சமஸ்தானங்களின் ஆட்சிப் பகுதிகள் இந்திய அரசின் கீழ் இணைந்தன.

தங்கள் ஆளும் பகுதியை இந்தியாவுடன் இணைத்தமைக்காக  565 சுதேச மன்னர்களுக்கு மானியத்தொகையாக இந்திய அரசு ஆண்டுதோறும் ரூபாய் 5000 முதல் இரண்டு இலட்சம் வரை வழங்கப்பட்டது. பெரிய சுதேச மன்னர்களாக ஹைதராபாத் நிஜாம், மைசூர், திருவாங்கூர், பரோடா, ஜெய்பூர் மற்றும் பாட்டியால மன்னர்களுக்கு பத்து இலட்சம் ரூபாய் வரை  மன்னர் மானியம் வழங்கப்பட்டது.

## ஒழிப்பு

1969இல் மன்னர் மானிய ஒழிப்பு சட்ட மசோதா அரசு நாடாளுமன்றத்தில் கொண்டுவந்த போது ஒரு வாக்கு வித்தியாசத்தின் நாடாளுமன்ற மாநிலங்களவையில் தோற்றது.  *இந்திய அரசியல் அமைப்பு (26வது திருத்தம்) சட்டம், 1971*   (The Constitution (Twenty-sixth Amendment) Act, 1971) 1971இல் நாடாளுமன்றத்தின் இரு அவைகளில் நிறைவேற்றப்பட்டதால் இந்திய அரசு மன்னர் மானியம் வழங்குவது நிறுத்தப்பட்டது.

## மேற்கோள்கள்

## வெளி இணைப்புகள்
*A site on Princely States, listing where known the historical privy purse in rupees
பகுப்பு:இந்தியாவின் மன்னராட்சிகள்
பகுப்பு:இந்திய வரலாறு
பகுப்பு:இந்திய அரசியல்
மதுரை வீரன் எங்க சாமி

**மதுரை வீரன் எங்க சாமி** என்பது 1990ஆவது ஆண்டில் வெளியான ஒரு இந்தியத் தமிழ்த் திரைப்படமாகும். இப்படத்தில், சத்யராஜ், ரூபினி ஆகியோர் முக்கிய கதாபாத்திரங்களில் நடித்திருந்தனர். இது எதிர்பார்த்த அளவிற்கு வெற்றிபெறவில்லை. வணிக ரீதியாகவும் இப்படம் தோல்வியைச் சந்தித்தது. இப்படத்தில் கவுண்டமணி நடித்த *பலூன் கந்தசாமி* கதாபாத்திரம் பலராலும் பாராட்டப்பட்டது.

## நடிகர்கள்
*சத்யராஜ் 
*ரூபினி 
*கவுண்டமணி
*செந்தில்

## மேற்கோள்கள்

## வெளி இணைப்புகள்
* 
* நடிகர் சத்யராஜ்
*  Madurai Veeran Enga Saami

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பழுப்புநிறச் சேற்று மீன்

**பழுப்பு நிறச் சேற்று மீன்** (ஆங்கிலம்: *Brown mudfish*; *Neochanna apoda*) என்பது கேலக்சிட் குடும்பத்தைச் சேர்ந்த நியூசிலாந்தைச் சேர்ந்த அகணிய உயிரி ஆகும். இது வடக்குத் தீவின் தென்மேற்கிலுள்ள ஈரநிலங்களில் காணப்படுகிறது. மேலும் தெற்குத் தீவின் மேற்குக் கரையின் மேற்பகுதியிய்லும் காண்னப்படுகிறது. இது பொதுவாக 100-130 மிமீ வரையில் வளரக்கூடியது மேலும் குறைந்தது இது 7 ஆண்டுகள் உயிர் வாழக்கூடியது.

நீயூசிலாந்து இயற்கைப் பாதுகாப்புத் துறை இம்மீன் இனத்தைக் "குறைந்துவருபவை" என்று பகுத்துள்ளதுஇது பன்னாட்டு இயற்கைப் பாதுகாப்புச் சங்கத்தினால் "அச்சுறுத்தப்பட்ட இனமாக" அறிவிக்கப்பட்டுள்ளது.

## மேற்கோள்கள்

## வெளி இணைப்புகள்
* FishBase. March 2006 version.
* NIWA Fish Atlas NIWA June 2006

பகுப்பு:மீன்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பிரம்மா (திரைப்படம்)

**பிரம்மா** என்பது கே. சுபாஷ் இயக்கத்தில் 1991ஆவது ஆண்டில் வெளியான தமிழ்த் திரைப்படமாகும். இப்படத்தில் சத்யராஜ், குஷ்பூ, பானுப்ரியா ஆகியோர் முக்கிய கதாபாத்திரங்களில் நடித்திருந்தனர். தீபாவளியன்று வெளியான இப்படம் சிறப்பான வரவேற்பை பெற்று நூறு நாட்களைக் கடந்து ஓடிய வெற்றித் திரைப்படமாக அமைந்தது. தமிழில் வெற்றிபெற்றதைத் தொடர்ந்து இப்படம் இதே பெயரில் மோகன் பாபு நடிப்பில் தெலுங்கிலும், கோவிந்தாவின் நடிப்பில் இந்தியிலும் மறுஆக்கம் செய்யப்பட்டது.

## நடிகர்கள்
*சத்யராஜ் - ரவிவர்மன் 
*குஷ்பூ - ஜெனீபர் 
*பானுப்ரியா - பவித்ரா 
*கவுண்டமணி - வளையபாளையம் சின்னசாமி 
*பிரதீப் சக்தி

## பாடல்கள்
இத்திரைப்படத்திற்கு இளையராஜா இசையமைத்திருந்தார்.

## தயாரிப்பு
தொடக்கத்தில் இப்படத்தின் ஜெனீபர் கதாபாத்திரத்தில் கனகா நடிப்பதாக இருந்தது. ஆனால் நடிக்க தேதி கிடைக்காததால் இப்பாத்திரத்தில் குஷ்பூ நடித்திருந்தார்.

## வெளியீடு
ரசிகர்களிடம் சிறப்பான வரவேற்பை பெற்ற இத்திரைப்படம் வணிக ரீதியாகவும் சிறப்பான வெற்றியைப் பெற்றது.

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
செல்லத்துரை சுதர்சன்

**செல்லத்துரை சுதர்சன்** இலங்கைத் தமிழ் கவிஞரும் விமர்சகரும் ஆய்வாளரும் ஆவார். குடியேற்றக் கால இலங்கையின் இலக்கிய ஆவணங்களைத் தேடியெடுத்துப் பதிப்பிக்கும் முயற்சியில் ஈடுபட்டுவருகிறார். மறுமலர்ச்சி இதழ்களைத் தேடியெடுத்து அவ்விதழில் வெளிவந்த கவிதைகளைப் பதிப்பித்துள்ளார். முழுமை பெறாதிருந்த உடுப்பிட்டி சிவசம்புப் புலவர் எழுதிய பிரபந்தங்களைக்  கண்டுபிடித்துப் பெருந்திரட்டாகத் தொகுத்துள்ளார்.

## கல்வி
இவர் யாழ்ப்பாண மாவட்டத்திலுள்ள வசாவிளானைப் பிறப்பிடமாகக் கொண்டவர். இவர் வசாவிளான் றோமன் கத்தோலிக்கக் கல்லூரியில் தனது தொடக்கக் கல்வியைப் பெற்றார். இடைநிலை, உயர்நிலைக் கல்வியை உடுப்பிட்டி அமெரிக்கன் மிசன் கல்லூரியில் பெற்றார். பேராதனைப் பல்கலைக்கழகத்தில் தமிழைச் சிறப்புத் துறையாகப் பயின்று இளங்கலைப் பட்டத்தையும் அதே பல்கலைக்கழகத்தில் முதுகலைப் பட்டத்தையும் பெற்றுக்கொண்டார். இவர் உடுப்பிட்டியில் வசித்து வருகின்றார். பேராதனைப் பல்கலைக்கழகத்தில் தமிழ்த்துறை விரிவுரையாளராகப் பணியாற்றுகிறார்.

## எழுதிய நூல்கள்
**மற்றுமொருமாலை* - கவிதைத் தொகுப்பு, 2004, ஏகலைவன் வெளியீடு, உடுப்பிட்டி. 
**செம்புலம்* - கலை இலக்கிய ஆய்வுக் கட்டுரைகள், 2006, கிறிப்ஸ் பிறின்டர்ஸ், கொழும்பு. 
**யாப்பிலக்கணம்* - 2011, திருவடி வெளியீடு, கொழும்பு.

## பதிப்பித்த நூல்கள்
*உடுப்பிட்டிச் சிவசம்புப் புலவரின் பிரபந்தப் பெருந்திரட்டு (பதிப்பு : கா. நீலகண்டன், செ. சுதர்சன்) புலவரில்லம், உடுப்பிட்டி, யாழ்ப்பாணம். ISBN :9789555004428
**என் தேசத்தில் நான்* – கவிதைகள், 2004, மல்லிகைப் பந்தல், கொழும்பு.
* மறுமலர்ச்சிக் கவிதைகள், 2006, கிறிப்ஸ் பிறின்டர்ஸ், கொழும்பு. 
**நடராஜ தரிசனம்*, 2006, உடுப்பிட்டி அமரிக்கன் மிசன் கல்லூரி: க. நடராசா மணிவிழா வெளியீடு.
**சாதலும் புதுவதன்றே* (கவிதைகள்), 2010, யாழ்ப்பாணம்: அமரர் கு.குணசிங்கம் ஞாபகார்த்த வெளியீடு.
**ஒளவை அமுது* (ஆத்திசூடி, கொன்றைவேந்தன் மூலமும் ஆறுமுகநாவலர் உரையும்), 2011, உடுப்பிட்டி: அமரர் சற்குணதேவி நினைவு வெளியீடு.
**சிவசம்புப்புலவர் பிரபந்தப் பெருந்திரட்டு* 2014, புலவர் இல்லம், உடுப்பிட்டி. 
*புலவர்மணி நீலகண்டனின் *கந்தவன மணிமாலை*, 2015, பொலிகண்டி: கந்தவனம் கல்யாணவேலவ சுவாமி தேவஸ்தானம். 
**பறாளை விநாயகர் பள்ளு* 2015, சுழிபுரம்: அமரர் சண்முகநாதன் நினைவு வெளியீடு. 
**ஞானகுரு* (புலவர்மணி நீலகண்டன் பற்றிய கட்டுரைகள்), 2015, உடுப்பிட்டி: புலவர் இல்லம்.

### பாடலாசிரியர்
*லெனின் எம். சிவம் இயக்கிய *[[1999 (திரைப்படம்)|1999]]* என்ற திரைப்படத்திற்கு *மொழியின்றி விரிகின்ற...*, '‘மலரே...'' ஆகிய இரண்டு பாடல்களை எழுதியிருக்கிறார்.

## மேற்கோள்கள்

பகுப்பு:ஈழத்துக் கவிஞர்கள்
பகுப்பு:ஈழத்துப் பதிப்பாளர்கள்
பகுப்பு:யாழ்ப்பாண மாவட்ட மக்கள்
மல்லுவேட்டி மைனர்

**மல்லுவேட்டி மைனர்** என்பது மனோபாலாவின் இயக்கத்தில் 1990ஆவது ஆண்டில் வெளியான ஒரு நகைச்சுவை தமிழ்த் திரைப்படமாகும். சத்யராஜ், சீதா, ஷோபனா ஆகியோர் முக்கிய கதாபாத்திரங்களில் நடித்திருந்தனர். பி. கலைமணியின் தயாரிப்பில்,.இளையராஜாவின் இசையமைப்பில் உருவான இத்திரைப்படம் 1990 அக்டோபர் 17 அன்று வெளியானது.

## நடிகர்கள்
*சத்யராஜ் - ராசப்ப கவுண்டர் / மாரப்ப கவுண்டர்
*சீதா - பரிமளா 
*ஷோபனா - சந்தான லட்சுமி 
*வினு சக்ரவர்த்தி - தலைவர் 
*வெண்ணிற ஆடை மூர்த்தி
*செந்தில்
*சின்னி ஜெயந்த்
*தியாகு - பட்டாபி
*எம். ஆர். கிருஷ்ணமூர்த்தி - பரமசிவம் 
*கோகிலா - பட்டாபியின் மனைவி 
*குட்டி பத்மினி - பரமசிவத்தின் மனைவி 
*மாஸ்டர் ராஜேஷ் - மாரப்ப கவுண்டரின் மகன்
*டி. கே. எஸ். சந்திரன் 
*இடிச்சபுளி செல்வராஜ்
*சிவராமன் - திருமண தரகர் 
*காந்திமதி
*எஸ். என். லட்சுமி
*பயில்வான் ரங்கநாதன்
*பெரிய கருப்பத் தேவர்
*சக்திவேல் 
*தளபதி தினேஷ்

## மேற்கோள்கள்

 

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:மனோபாலா இயக்கிய திரைப்படங்கள்
பகுப்பு:காந்திமதி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பங்காரப்பேட்டை

**பங்காரப்பேட்டை** (Bangarapet), கருநாடகத்தின் கோலார் மாவட்டத்தில் அமைந்துள்ள நகரம் ஆகும். இந்நகரம் பங்காரப்பேட்டை வட்டத்தின் தலைநகராகவும் விளங்குகிறது. பெங்களூரையும் தங்க வயல்களையும் இணைப்பதன் பொருட்டு இந்நகரம் உருவானது. இந்நகரம் அரிசி வணிகத்துக்குப் பெயர் பெற்றது. 

## போக்குவரத்து

## சான்றுகள்

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:கோலார் மாவட்டம்
ஆரப் புதர்ச்சிட்டு

**ஆரப் புதர்ச்சிட்டு** (Saxicola torquatus) என்பது புதர்ச்சிட்டுகளில் ஒருவகைப் பறவையாகும்.

## விளக்கம்
இப்பறவைகளில் ஆண்பறவையின் கழுத்து கறுப்பு நிறமாகவும், மார்பு செம்மஞ்சள் கலந்த தவிட்டு நிறத்திலும், வெள்ளை நிற ஆரம்போன்ற கழுத்துப் பட்டையும் கொண்டிருக்கும். பெண்பறவைகள் புதர்ச்சிட்டை ஒத்திருந்தாலும், முதுகுபுறத்தில் வரிகள் இருக்கும்.

## மேற்கோள்கள்

பகுப்பு:பறவைகள்
பகுப்பு:ஆப்பிரிக்கப் பறவைகள்
கல்லுக்குருவி

**கல்லுக்குருவி** (pied bush chat) என்பது குருவியளவு உள்ள ஒரு பறவையாகும். இது மேற்காசியா, நடு ஆசியா, இந்தியத் துணைக்கண்டம், தென்கிழக்காசியா ஆகிய பகுதிகளில் காணப்படுகிறது. இப்பறவை இணை இணையாகச் கிராமப் புறங்களில் சுற்றக்கூடியது.
## விளக்கம்
இப்பறவைகளில் ஆண்பறவை நல்ல கறுப்பு நிறம் உடையதாகவும், அடித்தொண்டை, அடிவயிறு, இறக்கைப் பகுதிகளில் ஒளிரும் வெண் பட்டை உடையதாகவும் இருக்கும. பெண்பறவை மண் நிறம் கொண்டதாகவும், தொடைப் பகுதி துரு நிறம் கொண்டதாகவும் உள்ளது.
## வாழ்க்கை
இப்பறவையின் இனப்பெருக்கக் காலம் பெரும்பாலும் பிப்பிரவரி முதல் ஆகத்து மாதம் வரையிருக்கும், ஆனால் மார்ச்சு சூன் மாதங்களுக்கிடையே உச்ச காலமாக இருக்கும். ஆண்பறவைகள் கிளை உச்சிகளில் இருந்துகொண்டு கீச்சென்ற குரலில் குயின்றுகொண்டு இருக்கும்.
இதன் குரலை இணைத்துள்ள ஒலிக்கோப்பின்வழி கேட்கலாம். 

இதன் கூடு பொந்துகளில் காய்ந்த புல் முதலானவற்றால் கட்டப்பெற்றிருக்கும். கூட்டில் 2-5 முட்டைகள் இடும்

## மேற்கோள்கள்

## வெளி இணைப்புகள்

* HBW multimedia
* Description of ''rossorum''
* Xeno-canto: audio recordings of the pied bush chat

பகுப்பு:இந்தியப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:தெற்காசியப் பறவைகள்
புரோமித்தியம்(III) ஆக்சைடு

**புரோமித்தியம்(III) ஆக்சைடு** *(Promethium(III) oxide)* என்பது Pm2O3  என்ற மூலக்கூற்று வாய்ப்பாடுடன் கூடிய ஒரு வேதிச் சேர்மம் ஆகும். பொதுவாகப் பரவலாகக் காணப்படும் புரோமித்தியம் சேர்மமாக, புரோமித்தியம்(III) ஆக்சைடு காணப்படுகிறது.
 
## படிக அமைப்பு
புரோமித்தியம்(III) ஆக்சைடு முக்கியமான மூன்று படிகவமைப்புகளில் காணப்படுகிறது:

 a,b,c (நானோ மீட்டர்| நா.மீ) என்பவை அணிக்கோவை அளபுருக்கள்,Z என்பது அணிக்கோவை தளத்தின் ஒரு அலகுக்கூட்டில் உள்ள அணுக்களின் எண்ணிக்கை, எக்சு கதிர் படிகவியல் தரவுகளில் இருந்து பெறப்பட்டது. 

தாழ்வெப்பநிலை எளிய கனசதுரவடிவ அமைப்பானது 750 முதல் 800 பாகை வெப்பநிலைக்கு சூடுபடுத்தும்போது ஒற்றைச்சரிவு வடிவமைக்கு மாறுகிறது. ஆக்சைடை உருகவைத்தால் மட்டுமே இம்மாற்றம் மீட்சியடைகிறது. சுமார் 1740 பாகை வெப்பநிலைக்கு சூடாக்கினால் ஒற்றைசரிவு அமைப்பில் இருந்து அறுகோண கட்டுமான அமைப்புக்கு மாற்றவியலும். 
 
## மேற்கோள்கள்

பகுப்பு:ஆக்சைடுகள்
பகுப்பு:புரோமித்தியம் சேர்மங்கள்
பகுப்பு:செசுகியுவாக்சைடுகள்
கருஞ்சிட்டு

**கருஞ்சிட்டு** அல்லது **இந்திய ராபின்** (Indian robin) என்பது  சிட்டுவகையைச் சேர்ந்த ஒரு பறவை ஆகும். இப்பறவை இந்தியத்துணைக் கண்டத்தில் வங்கதேசம், பூட்டான், இந்தியா, நேபாளம், பாகிஸ்தான், இலங்கை ஆகிய பகுதிகளில் காணப்படுகிறது.
இப்பறவை பொதுவாகக் கிராமப்புறங்களில் காணப்படும். பாதையோரப் புதர்களிலும், கற்களிலும் அமர்ந்துகொண்டு வாலை ஆட்டியபடி இருக்கும்.
## விளக்கம்
இப்பறவைகளில் ஆண் பறவை தவிட்டு நிறமும் ஒளிரும் கறுப்பு நிறமும் கொண்டது இதன் வாலின் அடிப்புறத்தில் செந்தவிட்டு நிறம் இருக்கும. பெண்பறவை சாம்பல் கலந்த தவிட்டு நிறமுடையது. செந்தவிட்டு நிற வாலடிப்புறத்தை
உடையது.
## மேற்கோள்கள்

பகுப்பு:இந்தியப் பறவைகள்
பகுப்பு:இலங்கைப் பறவைகள்
பகுப்பு:தமிழ்நாட்டுப் பறவைகள்
பகுப்பு:வங்காளதேசப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:நேபாளப் பறவைகள்
பகுப்பு:தெற்காசியப் பறவைகள்
தெற்கு தெரு மச்சான்

**தெற்கு தெரு மச்சான்** என்பது 1992ஆவது ஆண்டில் மணிவண்ணன் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், பானுப்ரியா ஆகியோர் முக்கிய கதாபாத்திரங்களில் நடித்த இத்திரைப்படத்தை கே. பிரபாகரன் தயாரித்தார். தேவா இசையமைத்த இத்திரைப்படம் 1992 ஏப்ரல் 13 அன்று வெளியானது. இத்திரைப்படம் நூறு நாட்களைக் கடந்து வெற்றிகரமாக ஓடிய திரைப்படமாகும்.

## பாடல்கள்
இத்திரைப்படத்திற்கு தேவா இசையமைத்திருந்தார். பாடல் வரிகளை கவிஞர் காளிதாசன் எழுதியிருந்தார்.

## மேற்கோள்கள்

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:மணிவண்ணன் இயக்கிய திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
வெருகல் - ஈச்சிலம்பத்தை பிரதேச செயலாளர் பிரிவு

**வெருகல் - ஈச்சிலம்பத்தைப் பிரதேச செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கிலும், மேற்கிலும் சேருவிலை பிரதேச செயலாளர் பிரிவும், கிழக்கில் இந்துப் பெருங்கடலும், தெற்கில்  பொலநறுவை மட்டக்களப்பு மாவட்டங்களும் அமைந்துள்ளன. 71 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 9 கிராம அலுவலர் பிரிவுகள் உள்ளன.

2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 11,332 ஆகும். பெரும்பான்மை தமிழர்களைக் கொண்ட இப்பிரிவில், 3 முசுலிம்களும், 11,283 இலங்கைத் தமிழரும், 30 சிங்களவரும், 12 இந்திய வம்சாவளித் தமிழரும் வாழ்கின்றனர். திருகோணமலை மாவட்டத்தில் மிதமான மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 160 பேர்.

பகுப்பு:திருகோணமலை மாவட்டப் பிரதேச செயலாளர் பிரிவுகள்
தம்பலகாமம் பிரதேச செயலாளர் பிரிவு

**தம்பலகாமம் பிரதேச செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் மொரவெவ பிரதேச செயலாளர் பிரிவும், மேற்கு எல்லையை அண்டி அனுராதபுர மாவட்டமும், கிழக்கில் கிண்ணியா, திருகோணமலை நகரமும் சூழலும் பிரதேச செயலாளர் பிரிவுகளும், தெற்கில் கந்தளாய் பிரதேச செயலாளர் பிரிவும் அமைந்துள்ளன. 226 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 12 கிராம அலுவலர் பிரிவுகள் உள்ளன.

2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 28,356 ஆகும். பெரும்பான்மை முசுலிம்களைக் கொண்ட இப்பிரிவில், 16,164 முசுலிம்களும், 4,701 இலங்கைத் தமிழரும், 7,476 சிங்களவரும், வாழ்கின்றனர். திருகோணமலை மாவட்டத்தில் மிதமான மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 125 பேர்.

பகுப்பு:திருகோணமலை மாவட்டப் பிரதேச செயலாளர் பிரிவுகள்
ஹரிவான்ஷ் லால் பூன்ஜா

**ஹரிவான்ஷ் லால் பூன்ஜா** (13 1910 அக்டோபர் , பிரித்தானியாவின் இந்தியாவில் (அல்லது பின்னர், பஞ்சாப்)-லக்னோ செப்டம்பர் 6, 1997, இந்தியா). இவர் பாப்பாஜி என்று அழைக்கப்பட்டார். இரமண மகரிசியின் *தன் விசாரனை*  (Self Enquiry) முறையினை பின் பற்றி பின்பு அதனை போதித்து வந்துள்ளார்.

## வாழ்க்கை வரலாறு
பூன்ஜா சரஸ்வத் பிராமண குடும்பத்தில் பிறந்தவராவார். இப்போதுள்ள பாக்கிஸ்தானில், மேற்கு பஞ்சாப் மாகானத்தில், குஜ்ரன்வாலாவில் பிறந்தார். அவரது தாயார் சுவாமி ராம தீர்த்தா சகோதரி ஆவார்.

## இரமண மகரிசியுடன் சந்திப்பு
ஓரு நாள் அவர் லைலாபூரில் இருந்த போது ஓரு சாது அவரது வீட்டிற்கு வந்துள்ளார். அவரிடம் பூன்ஜா உங்களால் எனக்கு கடவுளை காட்ட இயலுமா, அல்லது  எனக்கு கடவுளை காட்ட கூடியவரை காட்ட முடியுமா என்று வினவியுள்ளார். அதற்கு அந்த சாது தென்னிந்தியாவில் உள்ள திருவண்ணாமலையில் உள்ள இரமண மகரிசியை பார்க்குமாறு அறிவுறுத்தியுள்ளார்.

1944ல் வாய்ப்பு கிடைத்தவுடன் அவர் திருவண்ணாமலை வந்து இரமண மகரிசி பார்த்து எனக்கு கடவுளைக் காட்ட முடியுமா என்று வினவினார். அதற்கு பின் வருமாறு பதிலளித்துள்ளார்:

கடவுளை என்னால் காட்ட இயலாது, எனெனில் கடவுள்  என்பவர் காணக்கூடிய பொருள் அல்ல கடவுள்  என்பவர் உள்ளது. காணும் பொருளினை தேடுவதை விடுத்து தேடுபவர் யாரெனெக் காண் என்றார்.

## புத்தகங்கள்

* 

## மேற்கோள்கள்


பகுப்பு:1910 பிறப்புகள்
பகுப்பு:1997 இறப்புகள்
பகுப்பு:சைவர்கள்
பகுப்பு:அத்வைத வேதாந்த ஆசிரியர்கள்
பகுப்பு:1913 பிறப்புகள்
பங்காளி (திரைப்படம்)

**பங்காளி** என்பது கே. சுபாஷ் இயக்கத்தில் 1992ஆவது ஆண்டில் வெளியான ஒரு இந்தியத் தமிழ்த் திரைப்படமாகும். அதிரடி கலந்த நகைச்சுவைத் திரைப்படமான இதில் சத்யராஜ், பானுப்ரியா, கவுண்டமணி, மனோரமா ஆகியோர் முக்கிய கதாபாத்திரங்களில் நடித்திருந்தனர். இப்படத்தில் சத்யராஜ் இரு வேடங்களில் நடித்த இப்படத்திற்கு இளையராஜா இசையமைத்திருந்தார்.

## கதைச் சுருக்கம்
சத்யராஜ் இரு வேடங்களில் நடித்திருந்தார்.

## மேற்கோள்கள்

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
கோட்டயம் தொடருந்து நிலையம்

**கோட்டயம் தொடருந்து நிலையம்**, கேரளத்திலுள்ள கோட்டயத்தில் அமைந்துள்ளது. இது தென்னக இரயில்வேயின் கட்டுப்பாட்டில் உள்ளது. இங்கிருந்து புது தில்லி, மும்பை, சென்னை, பெங்களூர், ஐதராபாத்து, கோயம்பத்தூர், போப்பால், புனே, மங்களூர் போன்ற ஊர்களுக்கு தொடர்வண்டிப் போக்குவரத்து வசதி உண்டு. 

குமரகம், வாகமண், காஞ்சிரப்பள்ளி போன்ற தலங்களுக்கு செல்வோர் இங்கு இறங்கி செல்லலாம். சபரிமலைக்கு செல்வோரும் பயன்படுத்துகின்றனர்.

## சான்றுகள்

பகுப்பு:கோட்டயம் மாவட்டத்திலுள்ள தொடருந்து நிலையங்கள்
மகுடம் (திரைப்படம்)

**மகுடம்** என்பது 1992ஆவது ஆண்டில் வெளியான ஒரு இந்தியத் தமிழ்த் திரைப்படமாகும். இப்படத்தை பிரதாப் போத்தன் எழுதி இயக்கியிருந்தார். இத்திரைப்படத்தில் சத்யராஜ், பானுப்ரியா, கௌதமி ஆகியோர் முக்கிய கதாபாத்திரங்களில் நடித்திருந்தனர். இது இசைஞானி இளையராஜாவின் இசையமைப்பில் உருவான திரைப்படமாகும்.

## மேற்கோள்கள்

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:கௌதமி நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பிஎஸ்என்எல் தொலைபேசி இணைப்பு முறைகேடு வழக்கு

**பிஎஸ்என்எல் தொலைபேசி இணைப்பு முறைகேடு வழக்கு** என்பது தயாநிதி மாறன் மத்திய அமைச்சராக இருந்தபோது (2004 - 2007 காலகட்டம்)  பிஎஸ்என்எல் அதிவேக இணைப்புகளை தனது குடும்ப நிறுவனமான சன் டிவிக்கு பயன்படுத்தியதாக அவர்மீது தொடரப்பட்ட வழக்காகும். இந்திய அரசுக்கு 1.78 லட்சம் கோடி உரூபாய் இழப்பு ஏற்பட்டதாக இந்த வழக்கினைத் தொடர்ந்த சிபிஐ குற்றஞ்சாட்டுகிறது.

## காலக்கோடு
* 12 ஆகஸ்ட் 2015 - முன் ஜாமீன் மனுவினை இரத்து செய்து சென்னை உயர் நீதிமன்றம் விடுத்திருந்த ஆணையை உச்ச நீதிமன்றம் நிறுத்தி வைத்தது.

## மேற்கோள்கள்


## உசாத்துணை
* All you need to know about the illegal telephone exchange case

பகுப்பு:இந்தியாவில் ஊழல்
யாழ்ப்பாண இராச்சியப் போர்கள்

இக்கட்டுரையின் நோக்கத்துக்காக **யாழ்ப்பாண இராச்சியப் போர்கள்**, என்பது குடியேற்றவாதக் காலத்துக்கு முன்னர் யாழ்ப்பாண மன்னர் காலத்திலும், குடியேற்றவாதக் காலத்தில் பிரித்தானியர் யாழ்ப்பாணத்தைக் கைப்பற்றும் வரையில் இடம்பெற்ற போர்கள் பற்றியது ஆகும். யாழ்ப்பாண மன்னர் காலத்தில், தென்பகுதி இராச்சியமான கோட்டேயில் இருந்தும், பின்னர் இந்தியாவின் சில பகுதிகளில் காலூன்றியிருந்த போர்த்துக்கேயர் தரப்பில் இருந்தும் படையெடுப்புக்கள் நிகழ்ந்துள்ளன. போர்த்துக்கேயர் யாழ்ப்பாணத்தைக் கைப்பற்றிய பின்னர், அவர்களை வெளியேற்றும் நோக்குடன் தஞ்சாவூரில் இருந்தும், கண்டி இராச்சியத்தில் இருந்து படையெடுப்புக்கள் நிகழ்ந்தன. இறுதியில் ஒல்லாந்தர் யாழ்ப்பாணத்தின்மீது படையெடுத்து போர்த்துக்கேயரை வெளியேற்றினர். இதன் பின்னர் 140 ஆண்டுகளுக்குப் பின்னர் பிரித்தானியர் யாழ்ப்பாணத்தைத் தாக்கி அதனைக் கைப்பற்றினர்.

## போர்களின் பட்டியல்
* கோட்டை இராச்சியத்தின் யாழ்ப்பாணப் படையெடுப்பு - 1449-50, 1453-54
* கனகசூரிய சிங்கையாரியனின் யாழ்ப்பாண மீட்புப் போர் - 1467
* போர்த்துக்கேயரின் யாழ்ப்பாணப் படையெடுப்பு முயற்சி (1544)
* போர்த்துக்கேயரின் முதலாவது யாழ்ப்பாணப் படையெடுப்பு - 1560
* போர்த்துக்கேயரின் இரண்டாவது யாழ்ப்பாணப் படையெடுப்பு - 1590
* போர்த்துக்கேயரின் மூன்றாவது யாழ்ப்பாணப் படையெடுப்பு - 1619
* போர்த்துக்கேயரை வெளியேற்றுவதற்கான தஞ்சாவூர்ப் படையெடுப்புக்கள் - 1619
* போர்த்துக்கேய யாழ்ப்பாணத்தின் மீதான கண்டியரசின் படையெடுப்பு - 
* யாழ்ப்பாணத்தின் மீதான ஒல்லாந்தர் படையெடுப்பு - 1658
* யாழ்ப்பாணத்தைப் பிரித்தானியர் கைப்பற்றல் - 1796

## இவற்றையும் பார்க்கவும்
* யாழ்ப்பாண அரசை போர்த்துக்கேயர் வெற்றி கொள்ளல்
* யாழ்ப்பாண அரசு

## உசாத்துணை

பகுப்பு:யாழ்ப்பாண இராச்சியப் போர்கள்
தென் சீனப் புலி

**தென் சீனப் புலி** (*South China tiger*; *Panthera tigris amoyensis*) என்பது தென் சீன மாவட்டங்களை தாயகமாகக் கொண்ட புலித் துணையினமாகும். இது பன்னாட்டு இயற்கைப் பாதுகாப்புச் சங்கத்தினால் *[[மிக அருகிய இனம்|மிக அருகிய இனமாக]]* வகைப்படுத்தப்பட்டது. 1996 முதல் இது இயலிடத்தில் அற்றுவிட்ட இனமாக உள்ளது. புலித் துணையினங்களில் இதுவே மிக ஆபத்தை எதிர்கொள்ளும் இனமாகவுள்ளது. ஒருசில புலிகள் மட்டுமே காணப்படுகின்றன.

## உசாத்துணை

## வெளி இணைப்பு

* Species portrait ''Panthera tigris'' and short portrait ''P. t. amoyensis''; IUCN/SSC Cat Specialist Group
* Save China's Tiger homepage, information regarding the rewilding project 
* A video of the rare South China tiger hunting, the tigress in this video is from the Save China's Tiger re-wilding project
* National Geographic article documenting Save China's Tiger project
* A video of a South China tiger named Hope tackling a blesbuck

பகுப்பு:புலிகள்
பாரதிய கிசான் சங்கம்

**பாரதிய கிசான் சங்கம்** (Bharatiya Kisan Sangh)  (**BKS**), (மொழிபெயர்ப்பு: **இந்திய விவசாயிகள் சங்கம்**),  ராஷ்டிரிய சுயம்சேவாக் சங்கத்த்தின் இணைப்பு பெற்ற இந்திய விவசாயிகள் அமைப்பாகும்.  பாபுராவ் தெங்காடியின் வழிகாட்டுதலின் பேரில்,  *பகு சாகிப் பாஸ்குடே*  என்பவரால் 1978ஆம் ஆண்டில் அரசியல் சார்பற்ற அமைப்பாக, பாரதிய கிசான் சங்கத்தை மத்தியப்பிரதேசத்தில் பதிவு அமைக்கப்பட்டது.  அனைத்து இந்திய மாநிலங்களில் இதன் கிளைகள், இரண்டு கோடி விவசாய உறுப்பினர்களைக் கொண்டுள்ளது. 2005இல் பாரதிய கிசான் சங்கத்தின் பொதுச்செயலராக பிரபாகர கேல்கரும், தலைவராக அனிருத்தர முர்குடே என்பவரும் செயல்படுகின்றனர்.

## சங்க நடவடிக்கைகள்
* இந்திய வேளாண்மை கட்டமைப்பை வலுப்படுத்த 20 பில்லியன் டாலர் ஒதுக்க, மார்ச் 2005 அன்று இந்திய அரசை வலியுறுத்தியது.
* பாரதிய ஜனதா கட்சி ஆளும் குஜராத் மாநிலத்தின் சௌராட்டிர தீபகற்பத்தில் விவசாயிகள் உற்பத்தி செய்த பருத்திக்கு போதிய ஆதார விலை நிர்ணயிக்கக் கோரி அரசுக்கு எதிராக போராட்டம் நடத்தினர். 
*13 செப்டம்பர் 2013 அன்று  இந்தியா முழுவதிலிருந்து ஒன்றை இலட்சம் விவசாயிகளைத் திரட்டி  பேரணியை நடத்தி, லால் லீலா மைதானத்தில் நிறைவுக் கூட்டம் நடத்தினர்.
## பாரதிய ஜனதா கட்சியின் பிற அணிகள்
* மாணவர் அணி
* இளைஞர் அணி  
* மகளிர் அணி
* தொழிலாளர் அணி
* சிறுபான்மையினர் அணி 

## மேற்கோள்கள்
 

## வெளி இணைப்புகள்
* பாரதிய கிசான் சங்கத்தின் இணையதளம் 

பகுப்பு:இந்திய அமைப்புகள்
பகுப்பு:விவசாயிகள்
பகுப்பு:பாரதிய ஜனதா கட்சி
அப்னர் கோட்டை

thumb|அப்னர் கோட்டை
**அப்னர் கோட்டை** (*Upnor Castle*) இங்கிலாந்தின் கென்ட் மாவட்டத்தின் மெட்வே பகுதியில் முதலாம் எலிசபத்து இராணியின் கட்டளையால் கி.பி. 1559 இல் கட்டப்பட்ட ஒரு கோட்டையாகும். 1623 இல் இந்தக் கோட்டையில் பல்வேறு அளவுகளில், 23 வகையான துப்பாக்கிகள் வைக்கப்பட்டிருந்தன. 1667 டச்சுத் தாக்குதலை இந்தக் கோட்டையிலிருந்து சமாளிக்க முடியாமல் பல போர்க்கப்பல்கள் சேதமாகின. டச்சுக்காரர்கள் அரச சார்லசு என்ற கப்பலை சிறைப்பிடித்து ஒல்லாந்து நாட்டிற்கு எடுத்து சென்றனர். டச்சுத் தோல்வியை அடுத்து, கோட்டையைப் பலப்படுத்த அதே ஆண்டில் அரச உத்தரவு பிறப்பித்தது. டச்சு ஆதிக்கத்திற்குப் பிறகு 1668 இல், நூற்றுக்கணக்கான பீப்பாய்களில் வெடிமருந்துகள் சேமித்து வைக்கும் கிடங்காக இந்த கோட்டை மாற்றப்பட்டது.

## மேற்கோள்கள்

## வெளியிணைப்புகள்
# இங்கிலாந்து பரம்பரைச்சொத்துக்கள் தளம் - அப்னர் கோட்டை
# அதிகாரப்பூர்வ மெட்வே சுற்றுலாத்தளம் 

பகுப்பு:இங்கிலாந்தில் உள்ள கோட்டைகள்
வைனைல்

வேதியியலில், **வைனைல்** அல்லது **வினைல்** (*Vinyl*) அல்லது **எத்தீனைல்** (*Ethenyl*) என்பது −CH=CH2 என்ற கட்டமைப்பைக் கொண்ட ஓர் அற்கீனைல் தொழிற்பாட்டுக் கூட்டம் ஆகும். எத்தீன் மூலக்கூற்றிலிருந்து (H2C=CH2) ஒரு நீரிய அணு அகற்றப்பட, வைனைல் தொழிற்பாட்டுக் கூட்டம் கிடைப்பதாகக் கருதலாம்.

தொழின்முறை முக்கியத்துவம் பெற்ற வைனைல் சேர்மமான பொலிவைனைல் குளோரைட்டும் வைனைல் என்றே பொதுவாக அழைக்கப்படுகின்றது.

## வைனைல் பல்பகுதியங்கள்

## தாக்கங்கள்

பொதுவாக, வைனைல் ஏலைடுகளில் கருநாட்டப் பதிலீட்டுத் தாக்கங்கள் நடைபெறுவதில்லை. ஆயினும், கிறினாட்டின் வினைப்பொருளுடன் வைனைல் ஏலைடுகள் தாக்கமடையும்.

## இதனையும் பார்க்க
* பென்சைல்

## மேற்கோள்கள்

## வெளியிணைப்புகள்

பகுப்பு:வேதி வினைக்குழுக்கள்
பகுப்பு:ஆல்க்கீன்கள்
கரட்டடிபாளையம்

**கரட்டடிபாளையம்** (*Karattadipalayam*) என்பது ஈரோடு மாவட்டத்தைச் சேர்ந்த கோபிசெட்டிபாளையம் வட்டத்தில் உள்ள ஒரு கிராமம். இது லக்கம்பட்டி பேரூராட்சியச் சேர்ந்த கிராமம். கோபி கலை மற்றும் அறிவியல் கல்லூரி இங்கு தான் இடம்பெற்றுள்ளது.

## மேற்கோள்கள்

பகுப்பு:ஈரோடு மாவட்டத்திலுள்ள கிராமங்கள்
இலித்தியம் பெராக்சைடு

**இலித்தியம் பெராக்சைடு** (Lithium peroxide) என்பது Li2O2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்துடன் உள்ள இத்திண்மம் நீருறிஞ்சா தன்மையுடன் காணப்படுகிறது. குறைவான அடர்த்தியின் காரணமாக இலித்தியம் பெராக்சைடு விண்கலங்களில் உள்ள வளிமண்டல கார்பன் டை ஆக்சைடை நீக்க உதவுகிறது.

## தயாரிப்பு
இலித்தியம் ஐதராக்சைடுடன் ஐதரசன் பெராக்சைடு வினைபுரிவதால் இலித்தியம் பெராக்சைடு உருவாகிறது. இவ்வினை நிகழும்போது முதலில் இலித்தியம் ஐதரோ பெராக்சைடு தோன்றுகிறது:.

:LiOH.H2O  +  H2O2  →   LiOOH·H2O  +  H2O

இந்த இலித்தியம் ஐதரோ பெராக்சைடும் கூட இலித்தியம்  பெராக்சைடு ஒருபெராக்சோநீரேற்று முந்நீரேற்று என விவரிக்கப்படுகிறது (Li2O2•H2O2•3H2O). இம்முந்நீரேற்று வடிவச் சேர்மத்தை நீர்நீக்கம் செய்தால் நீரிலியான பெராக்சைடு உப்பு கிடைக்கிறது.

:2 LiOOH·H2O   →   Li2O2  +  H2O2  +  2 H2O

## வினைகள்
450 பாகை செல்சியசு வெப்பநிலையில் Li2O2 சிதைவடைந்து இலித்தியம் ஆக்சைடைக் கொடுக்கிறது.

:2 Li2O2   →   2 Li2O  +  O2

எக்சு கதிர் படிகவுருவியல் ஆய்வு மற்றும் அடர்த்தி செயல்பாட்டுக் கோட்பாட்டு ஆய்வுகளின் வழியாக திண்மநிலை இலித்தியம் பெராக்சைடின் கட்டுமான அமைப்பு கண்டறியப்பட்டது. ஈத்தேன் அமைப்புக்கு  நேரெதிரான " Li6O2  துணை அலகுகளில்  O-O பிணைப்பு நீளம் 1.5 Å கொண்டதாக இச்சேர்மம் காணப்படுகிறது.

## பயன்கள்
எடை முக்கியத்துவம் பெறும் இடங்களில் இலித்தியம் பெராக்சைடும் முக்கியத்துவம் பெறுகிறது. உதாரணமாக விண்கலங்களில் உள்ள கார்பன் டை ஆக்சைடை உறிஞ்சி ஆக்சிசனை வெளியேற்றி காற்றைத் தூய்மைப்படுத்த இலித்தியம் பெராக்சைடு உதவுகிறது.

:2 Li2O2 + 2 CO2 → 2 Li2CO3 + O2

இலித்தியம் ஐதராக்சைடு உறிஞ்சும் அளவைவிட அதிகமான கார்பன் டை ஆக்சைடை உறிஞ்சுகிறது என்பதுடன் வினையில் ஆக்சிசனை வெளிவிடுகிறது , மற்ற காரவுலோக பெராக்சைடுகள் போல இல்லாமல் நீரை உறிஞ்சாமலும் இருக்கிறது என்பது போன்ற காரணங்கள் இதன் கூடுதல் சிறப்பாகும்.

முன்னோடி இலித்தியம் காற்று மின்கலன்களில் இலித்தியம் பெராக்சைடின் பின்னோக்கு வினை அடிப்படையாக இருக்கிறது. வளிமண்டலத்தில் உள்ள ஆக்சிசனைப் பயன்படுத்தி, இருப்பிலிருக்கும் ஆக்சிசனை வெளியேற்றி மின்கலனின் அளவையும் எடையையும் காப்பதில் பின்னோக்கு வினை பயனாகிறது
 
காற்று உட்புகும் சூரிய மின்கலன்களுடன் இணைந்த இலித்தியம் காற்று மின்கலன்களின் வெற்றியை ஒகையோ மாநிலப் பல்கலைக்கழகம்  சமீபத்தில் அறிவித்துள்ளது. ஒரு கருவியில் இரண்டு செயல்பாடுகள் ( சூரிய மின்கலன்) தனித்தனி கருவிகளைக் காட்டிலும் சிக்கனமாகவும் செயல்திறனுடனும் இருக்குமென எதிர்பார்க்கப்படுகிறது.

## மேற்கோள்கள்


## இவற்றையும் காண்க
* இலித்தியம் ஆக்சைடு

## வெளி இணைப்புகள்
* WebElements entry

பகுப்பு:பெராக்சைடுகள்
பகுப்பு:இலித்தியம் சேர்மங்கள்
பகுப்பு:ஆக்சிசனேற்றிகள்
சண்டி வீரன்

***சண்டி வீரன் *** (*Chandi Veeran*) 2015 இல் வெளியான ஓர் இந்தியத் தமிழ்த் திரைப்படமாகும். இத்திரைப்படத்தின் இயக்குநர் சற்குணம்; தயாரிப்பாளர் பாலா. அதர்வா, ஆனந்தி முக்கிய கதாபாத்திரங்களில் நடித்துள்ளனர்.

## நடிகர்கள்
*அதர்வா
*ஆனந்தி
*லால்
*அஷ்வின் ராஜா

## மேற்கோள்கள்

## வெளி இணைப்புகள்
* 

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அதர்வா நடித்த திரைப்படங்கள்
உடன் பிறப்பு (திரைப்படம்)

***உடன் பிறப்பு*** () என்பது 1993ஆம் ஆண்டில் ஆகத்து மாதம் 15 ஆம் தேதியன்று  வெளியான தமிழ்த் திரைப்படமாகும். பி. வாசு இயக்கிய இத்திரைப்படத்தில் சத்யராஜ், ரகுமான், சுகன்யா, கஸ்தூரி ஆகியோர் முக்கிய கதாபாத்திரங்களில் நடித்திருந்தனர். ராமநாதன் தயாரிப்பில், இளையராஜா இசையமைப்பில் கவிஞர் வாலி பாடல்களை எழுதினார். இத்திரைப்படம் 1993 ஆகஸ்டு 15 அன்று வெளியானது.

## நடிகர், நடிகையர்

## பாடல்கள்
இத்திரைப்படத்திற்கு இளையராஜா இசையமைத்திருந்தார்.  பாடல் வரிகளை கவிஞர் வாலி எழுதியிருந்தார். "சாமி வருது" என்ற பாடல் பிரபலமான பாடலாகும். விநாயக சதுர்த்தி விழாவின் போது வழக்கமாக ஒலிபரப்பப்படுகிறது.

## மேற்கோள்கள்

## வெளி இணைப்புகள்
* https://www.imdb.com/title/tt0318778/

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:பி. வாசு இயக்கிய தமிழ்த் திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:சுகன்யா நடித்த திரைப்படங்கள்
புது மனிதன்

**புது மனிதன்** 1991ஆவது ஆண்டில் மணிவண்ணன் இயக்கத்தில் வெளியான தமிழ்த் திரைப்படமாகும். சத்யராஜ், பானுப்ரியா, சரத்குமார் ஆகியோர் முக்கிய கதாபாத்திரங்களில் நடித்த இத்திரைப்படம் தேவாவின் இசையமைப்பில் உருவான திரைப்படமாகும். இது 1991 மார்ச் 22 அன்று வெளியானது.

## பாடல்கள்
இத்திரைப்படத்திற்கு தேவா இசையமைத்திருந்தார்.

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:மணிவண்ணன் இயக்கிய திரைப்படங்கள்
பகுப்பு:மணிவண்ணன் நடித்த திரைப்படங்கள்